CELEX: C2006/048/73
Language: et
Date: 2006-02-25 00:00:00
Title: Kohtuasi T-425/05:  5. detsembril 2005  esitatud hagi — Mediocurso — Estabelecimento de Ensino Particular, S.A. versus Euroopa Ühenduste Komisjon

25.2.2006   
            
            
               ET
            
            
               Euroopa Liidu Teataja
            
            
               C 48/37
            
         5. detsembril 2005 esitatud hagi — Mediocurso — Estabelecimento de Ensino Particular, S.A. versus Euroopa Ühenduste Komisjon
   (Kohtuasi T-425/05)
   (2006/C 48/73)
   Kohtumenetluse keel: portugali
   Pooled
   
      Hageja: MEDIOCURSO — Estabelecimento de Ensino Particular, S.A. (Lissabon, Portugal) (esindajad: advokaadid Carlos Botelho Moniz ja Eduardo Maia Cadete)
   
      Kostja: Euroopa Ühenduste Komisjon
   Hageja nõuded
   Hageja palub Esimese Astme Kohtul:
   
               —
            
            
               määrata, et käesoleva menetluse toimikusse võetakse toimikut FSE 890588/P1 puudutavad halduslikud materjalid, mis asuvad komisjoni talituste ja DAFSE — Departamento para os Assuntos de Fundo Social Europeu, do Ministério para a Qualificação e o Emprego da República Portuguesa talituste, mille asukoht on Av. Almirante Reis, nr 72, 3, P-1100 Lissabon, Portugal, käes;
            
         
               —
            
            
               tühistada Euroopa Ühenduste komisjoni 13. septembri 2005. aasta otsus ettevõtjale “Mediocurso — Establelecimento de Ensino Particular, Lda.” Euroopa Sotsiaalfondi abisumma vähendamise kohta vastavalt komisjoni 22. märtsi 1989. aasta otsusele C (89) 0570 projekti nr 890588 P1 raames, mille number on “C (2005) 3557”;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on äriühing, mille põhikirjaliseks eesmärgiks on “koolituste ja tehnilise spetsialiseerumise läbiviimine, projektide ja kursuste väljatöötamine, ettevõtjate majandus-, maksu-, raamatupidamis- ja haldusalane nõustamine ning haldamine”. Hageja esitas 1988. aastal Euroopa Sotsiaalfondile Departamento para os Assuntos de Fundo Social Europeu vahendusel erinevaid abitaotlusi koolitustegevuseks, mida hageja kavatses 1989. aastal korraldada, s.h käesoleva asja kõnealune abitaotlus, mis on toimiku 890588 P1 aluseks. Nimetatud toimikus asuv abitaotlus rahuldati ja asjaomane koolitustegevus viidi läbi, mille kohta esitas hageja ka vahesumma tasumise taotluse.
   Aktiks, mida hageja käesolevas asjas vaidlustab, on otsus, mille komisjon tegi vahesumma tasumise taotluse ning mitmete menetluslike toimingute järel.
   Hageja väidab, et komisjon on rikkunud olulisi vorminõudeid, võttes arvesse vaidlustatud otsuse põhjenduste ebapiisavust.
   Hageja viitab samuti õiguskindluse ning õiguspärase ootuse põhimõtete rikkumisele ulatuses, kus akt räägib hageja suhtes ebasoodsas mõttes vastu esialgsele aktile, millega kinnitati andmete, mis olid märgitud hageja taotluses vahesumma tasumiseks, faktilist ja arvutuslikku õigsust. Lõpuks viitab hageja Mediocurso poolt esitatud kuludokumentide ilmsele hindamisveale ning proportsionaaluse põhimõtte rikkumisele, mis puudutab faktilisi ja õiguslikke põhjendusi, mis õigustavad vaidlustatud akti esemeks oleva abisumma vähendamist.